Avainsanat

Tiivistelmä



Avainsanat

1. Kansainväliset sopimukset - Yhteisön tekemät sopimukset - Välitön oikeusvaikutus - Edellytykset - EY-Puola-assosiaatiosopimuksen 44 artiklan 3 kohta

(EY-Puola-assosiaatiosopimuksen 44 artiklan 3 kohta ja 58 artiklan 1 kohta)

2. Kansainväliset sopimukset - Yhteisön tekemät sopimukset - Välitön oikeusvaikutus - Edellytykset - EY-Tekki-assosiaatiosopimuksen 45 artiklan 3 kohta

(EY-Tekki-assosiaatiosopimuksen 45 artiklan 3 kohta ja 59 artiklan 1 kohta)

3. Kansainväliset sopimukset - EY-Puola-assosiaatiosopimus - Sijoittautumisoikeus - Oikeus, joka edellyttää maahantulo- ja oleskeluoikeutta - Näiden oikeuksien käyttämiseen kohdistuvat rajoitukset

(EY-Puola-assosiaatiosopimuksen 44 artiklan 3 kohta ja 58 artiklan 1 kohta)

4. Kansainväliset sopimukset - EY-Tekki-assosiaatiosopimus - Sijoittautumisoikeus - Oikeus, joka edellyttää maahantulo- ja oleskeluoikeutta - Näiden oikeuksien käyttämiseen kohdistuvat rajoitukset

(EY-Tekki-assosiaatiosopimuksen 45 artiklan 3 kohta ja 59 artiklan 1 kohta)

5. Kansainväliset sopimukset - EY-Puola-assosiaatiosopimus - Sijoittautumisoikeus - Oikeus, joka edellyttää maahantulo- ja oleskeluoikeutta - Näiden oikeuksien käyttämiseen kohdistuvat rajoitukset - Kansallinen ennakkovalvontajärjestelmä, jossa maahantulo- ja oleskeluluvan myöntämisen edellytykseksi asetetaan aineellisia vaatimuksia, on sallittu

(EY-Puola-assosiaatiosopimuksen 44 artiklan 3 kohta ja 58 artiklan 1 kohta)

6. Kansainväliset sopimukset - EY-Tekki-assosiaatiosopimus - Sijoittautumisoikeus - Oikeus, joka edellyttää maahantulo- ja oleskeluoikeutta - Näiden oikeuksien käyttämiseen kohdistuvat rajoitukset - Kansallinen ennakkovalvontajärjestelmä, jossa maahantulo- ja oleskeluoikeuden myöntämisen edellytykseksi asetetaan aineellisia vaatimuksia, on sallittu

(EY-Tekki-assosiaatiosopimuksen 45 artiklan 3 kohta ja 59 artiklan 1 kohta)

7. Kansainväliset sopimukset - EY-Puola-assosiaatiosopimus - Sijoittautumisoikeus - Käsite "taloudellinen toiminta ja itsenäinen ammatti" - Käsite, jolla on sama merkitys ja ulottuvuus kuin perustamissopimuksen 52 artiklassa (josta on muutettuna tullut EY 43 artikla) olevalla käsitteellä "itsenäinen ammatti"

(EY:n perustamissopimuksen 52 artikla (josta on muutettuna tullut EY 43 artikla); EY-Puola-assosiaatiosopimuksen 44 artiklan 4 kohdan a alakohdan i alakohta)

8. Kansainväliset sopimukset - EY-Tekki-assosiaatiosopimus - Sijoittautumisoikeus - Käsite "taloudellinen toiminta ja itsenäinen ammatti" - Käsite, jolla on sama merkitys ja ulottuvuus kuin perustamissopimuksen 52 artiklassa (josta on muutettuna tullut EY 43 artikla) olevalla käsitteellä "itsenäinen ammatti"

(EY:n perustamissopimuksen 52 artikla (josta on muutettuna tullut EY 43 artikla); EY-Tekki-assosiaatiosopimuksen 45 artiklan 4 kohdan a alakohdan i alakohta)

9. Kansainväliset sopimukset - EY-Puola-assosiaatiosopimus - Sijoittautumisoikeus - Yleiseen järjestykseen perustuvat poikkeukset - Perusteet

(EY-Puola-assosiaatiosopimuksen 53 artikla)

10. Kansainväliset sopimukset - EY-Tekki-assosiaatiosopimus - Sijoittautumisoikeus - Yleiseen järjestykseen perustuvat poikkeukset - Perusteet

(EY-Tekki-assosiaatiosopimuksen 54 artikla)

11. Kansainväliset sopimukset - EY-Puola-assosiaatiosopimus - Sijoittautumisoikeus - Käsite "taloudellinen toiminta ja itsenäinen ammatti" - Prostituutio - Kuuluminen käsitteen alaan - Edellytykset - Asian arvioiminen kuuluu kansalliselle tuomioistuimelle

(EY-Puola-assosiaatiosopimuksen 44 artikla)

12. Kansainväliset sopimukset - EY-Tekki-assosiaatiosopimus - Sijoittautumisoikeus - Käsite "taloudellinen toiminta ja itsenäinen ammatti" - Prostituutio - Kuuluminen käsitteen alaan - Edellytykset - Asian arvioiminen kuuluu kansalliselle tuomioistuimelle

(EY-Tekki-assosiaatiosopimuksen 45 artikla)

Tiivistelmä

1. EY-Puola-assosiaatiosopimuksen 44 artiklan 3 kohtaa, jossa määrätään sijoittautumisen osalta jäsenvaltioita koskevasta kiellosta kohdella Puolan kansalaisia kansalaisuuden perusteella syrjivästi, on tulkittava siten, että siinä vahvistetaan kyseisen sopimuksen soveltamisalalla täsmällinen ja ehdoton periaate, joka on sillä tavalla riittävä, että kansalliset tuomioistuimet voivat sitä soveltaa, ja joka näin ollen voi säännellä yksityisten oikeusasemaa. Tällä määräyksellä on siis tunnustettava olevan välitön oikeusvaikutus, mikä merkitsee sitä, että siihen vetoavilla Puolan kansalaisilla on oikeus vedota siihen vastaanottavan jäsenvaltion tuomioistuimissa huolimatta siitä, että tämän jäsenvaltion viranomaiset ovat edelleen toimivaltaisia soveltamaan mainittuihin kansalaisiin maahan saapumista ja maassa oleskelua sekä maahan sijoittautumista koskevaa kansallista lainsäädäntöä kyseisen sopimuksen 58 artiklan 1 kohdan nojalla.

( ks. 28 kohta ja tuomiolauselman 1 kohta )

2. EY-Tekki-assosiaatiosopimuksen 45 artiklan 3 kohtaa, jossa määrätään sijoittautumisen osalta jäsenvaltioita koskevasta kiellosta kohdella Tekin kansalaisia kansalaisuuden perusteella syrjivästi, on tulkittava siten, että siinä vahvistetaan kyseisen sopimuksen soveltamisalalla täsmällinen ja ehdoton periaate, joka on sillä tavalla riittävä, että kansalliset tuomioistuimet voivat soveltaa, ja joka näin ollen voi säännellä yksityisten oikeusasemaa. Tällä määräyksellä on siis tunnustettava olevan välitön oikeusvaikutus, mikä merkitsee sitä, että siihen vetoavilla Tekin kansalaisilla on oikeus vedota siihen vastaanottavan jäsenvaltion tuomioistuimissa huolimatta siitä, että tämän jäsenvaltion viranomaiset ovat edelleen toimivaltaisia soveltamaan mainittuihin kansalaisiin maahan saapumista ja maassa oleskelua sekä maahan sijoittautumista koskevaa kansallista lainsäädäntöä kyseisen sopimuksen 59 artiklan 1 kohdan nojalla.

( ks. 28 kohta ja tuomiolauselman 1 kohta )

3. Sijoittautumisoikeus, sellaisena kuin se on määritelty EY-Puola-assosiaatiosopimuksen 44 artiklan 3 kohdassa, edellyttää, että maahantulo- ja oleskeluoikeus annetaan kyseisestä oikeudesta johtuvina oikeuksina Puolan kansalaisille, jotka haluavat harjoittaa teollista, kaupallista ja käsiteollisuuden alaan liittyvää toimintaa sekä vapaita ammatteja jäsenvaltiossa. Kyseisen sopimuksen 58 artiklan 1 kohdasta kuitenkin seuraa, että nämä maahantulo- ja oleskeluoikeudet eivät ole ehdottomia etuoikeuksia vaan että niiden käyttöä voidaan tarvittaessa rajoittaa Puolan kansalaisten maahan saapumista ja maassa oleskelua sekä maahan sijoittautumista koskevilla vastaanottavan jäsenvaltion säännöillä.

( ks. 28 kohta ja tuomiolauselman 2 kohta )

4. Sijoittautumisoikeus, sellaisena kuin se on määritelty EY-Tekki-assosiaatiosopimuksen 45 artiklan 3 kohdassa, edellyttää, että maahantulo- ja oleskeluoikeus annetaan kyseisestä oikeudesta johtuvina oikeuksina Tekin kansalaisille, jotka haluavat harjoittaa teollista, kaupallista ja käsiteollisuuden alaan liittyvää toimintaa sekä vapaita ammatteja jäsenvaltiossa. Kyseisen sopimuksen 59 artiklan 1 kohdasta kuitenkin seuraa, että nämä maahantulo- ja oleskeluoikeudet eivät ole ehdottomia etuoikeuksia vaan että niiden käyttöä voidaan tarvittaessa rajoittaa Tekin kansalaisten maahan saapumista ja maassa oleskelua sekä maahan sijoittautumista koskevilla vastaanottavan jäsenvaltion säännöillä.

( ks. 28 kohta ja tuomiolauselman 2 kohta )

5. EY-Puola-assosiaatiosopimuksen 44 artiklan 3 kohdassa ja 58 artiklan 1 kohdassa - joissa määrätään sijoittautumisen osalta jäsenvaltioita koskevasta kiellosta kohdella Puolan kansalaisia kansalaisuuden perusteella syrjivästi ja vastaanottavan jäsenvaltion viranomaisten toimivallasta soveltaa maahan saapumista ja maassa oleskelua sekä maahan sijoittautumista koskevaa kansallista lainsäädäntöä sillä edellytyksellä, ettei tehdä mahdottomaksi tai suhteettoman vaikeaksi sitä, että Puolan kansalaiset käyttävät heille 44 artiklan 3 kohdassa annettuja oikeuksia - niitä yhdessä tulkittaessa ei lähtökohtaisesti kielletä sellaista kansallista ennakkovalvontajärjestelmää, jossa sen edellytykseksi, että toimivaltaiset maahanmuuttoviranomaiset myöntävät maahantulo- ja oleskeluluvan, asetetaan, että hakija osoittaa, että hänellä todella on aikomus aloittaa toiminta itsenäisenä ammatinharjoittajana olematta samanaikaisesti missään palkkatyössä ja käyttämättä hyväkseen yhteiskunnan varoja ja että hänellä on alusta alkaen riittävät varat ja kohtuulliset mahdollisuudet menestyä.

( ks. 31 kohta ja tuomiolauselman 3 kohta )

6. EY-Tekki-assosiaatiosopimuksen 45 artiklan 3 kohdassa ja 59 artiklan 1 kohdassa - joissa määrätään sijoittautumisen osalta jäsenvaltioita koskevasta kiellosta kohdella Tekin kansalaisia kansalaisuuden perusteella syrjivästi ja vastaanottavan jäsenvaltion viranomaisten toimivallasta soveltaa maahan saapumista ja maassa oleskelua sekä maahan sijoittautumista koskevaa kansallista lainsäädäntöä sillä edellytyksellä, ettei tehdä mahdottomaksi tai suhteettoman vaikeaksi sitä, että Tekin kansalaiset käyttävät heille 45 artiklan 3 kohdassa annettuja oikeuksia - niitä yhdessä tulkittaessa ei lähtökohtaisesti kielletä sellaista kansallista ennakkovalvontajärjestelmää, jossa sen edellytykseksi, että toimivaltaiset maahanmuuttoviranomaiset myöntävät maahantulo- ja oleskeluluvan, asetetaan, että hakija osoittaa, että hänellä todella on aikomus aloittaa toiminta itsenäisenä ammatinharjoittajana olematta samanaikaisesti missään palkkatyössä ja käyttämättä hyväkseen yhteiskunnan varoja ja että hänellä on alusta alkaen riittävät varat ja kohtuulliset mahdollisuudet menestyä.

( ks. 31 kohta ja tuomiolauselman 3 kohta )

7. EY-Puola-assosiaatiosopimuksen 44 artiklan 4 kohdan a alakohdan i alakohtaa on tulkittava siten, että kyseisessä määräyksessä käytetyllä käsitteellä "taloudellinen toiminta ja itsenäinen ammatti" on sama merkitys ja ulottuvuus kuin perustamissopimuksen 52 artiklassa (josta on muutettuna tullut EY 43 artikla) olevalla käsitteellä "itsenäinen ammatti".

Kyseisen sopimuksen asiayhteydestä ja päämäärästä ei nimittäin mitenkään ilmene, että siinä olisi ollut tarkoitus antaa käsitteelle "taloudellinen toiminta ja itsenäinen ammatti" muuta merkitystä kuin sen tavanomainen merkitys, joka merkitsee taloudellista toimintaa, jota henkilö harjoittaa ilman minkäänlaista työtä ja palkkausta koskeviin edellytyksiin liittyvää alisteisuussuhdetta ja omalla vastuullaan.

( ks. 37 ja 50 kohta ja sekä tuomiolauselman 4 kohta )

8. EY-Tekki-assosiaatiosopimuksen 45 artiklan 4 kohdan a alakohdan i alakohtaa on tulkittava siten, että kyseisessä määräyksessä käytetyllä käsitteellä "taloudellinen toiminta ja itsenäinen ammatti" on sama merkitys ja ulottuvuus kuin perustamissopimuksen 52 artiklassa (josta on muutettuna tullut EY 43 artikla) olevalla käsitteellä "itsenäinen ammatti".

Kyseisen sopimuksen asiayhteydestä ja päämäärästä ei nimittäin mitenkään ilmene, että siinä olisi ollut tarkoitus antaa käsitteelle "taloudellinen toiminta ja itsenäinen ammatti" muuta merkitystä kuin sen tavanomainen merkitys, joka merkitsee taloudellista toimintaa, jota henkilö harjoittaa ilman minkäänlaista työtä ja palkkausta koskeviin edellytyksiin liittyvää alisteisuussuhdetta ja omalla vastuullaan.

( ks. 37 ja 50 kohta sekä tuomiolauselman 4 kohta )

9. Sellaista käyttäytymistä, jonka jäsenvaltio hyväksyy omien kansalaistensa osalta, ei voida pitää todellisena vaarana yleiselle järjestykselle EY-Puola-assosiaatiosopimuksen asiayhteydessä.

Edellytyksenä sille, että kyseisen sopimuksen 53 artiklassa määrättyä yleiseen järjestykseen perustuvaa poikkeusta voidaan soveltaa Puolan kansalaisiin, jotka haluavat harjoittaa sopimuksessa tarkoitettua itsenäistä taloudellista toimintaa vastaanottavan jäsenvaltion alueella, on se, että kyseinen valtio on toteuttanut tehokkaita toimenpiteitä, joiden avulla se kykenee valvomaan ja estämään samankaltaisen toiminnan omien kansalaistensa harjoittamana.

( ks. 61 kohta )

10. Sellaista käyttäytymistä, jonka jäsenvaltio hyväksyy omien kansalaistensa osalta, ei voida pitää todellisena vaarana yleiselle järjestykselle EY-Tekki-assosiaatiosopimuksen asiayhteydessä.

Edellytyksenä sille, että kyseisen sopimuksen 54 artiklassa määrättyä yleiseen järjestykseen perustuvaa poikkeusta voidaan soveltaa Tekin kansalaisiin, jotka haluavat harjoittaa sopimuksessa tarkoitettua itsenäistä taloudellista toimintaa vastaanottavan jäsenvaltion alueella, on se, että kyseinen valtio on toteuttanut tehokkaita toimenpiteitä, joiden avulla se kykenee valvomaan ja estämään samankaltaisen toiminnan omien kansalaistensa harjoittamana.

( ks. 61 kohta )

11. EY-Puola-assosiaatiosopimuksen 44 artiklaa, jossa määrätään sijoittautumista koskevista säännöistä, on tulkittava siten, että prostituutio kuuluu kyseisessä määräyksessä tarkoitetun itsenäisesti harjoitetun taloudellisen toiminnan alaan silloin kun osoitetaan, että palvelun tarjoaja harjoittaa sitä

- ilman minkäänlaista alisteisuussuhdetta kyseisen toiminnan valinnan ja työskentelyä ja palkkausta koskevien edellytysten osalta

- omalla vastuullaan

- sellaista vastiketta vastaan, joka maksetaan hänelle kokonaisuudessaan ja suoraan.

Kansallisen tuomioistuimen asiana on kussakin tapauksessa sille toimitetut todisteet huomioon ottaen tarkistaa, täyttyvätkö kyseiset edellytykset.

( ks. 71 kohta ja tuomiolauselman 5 kohta )

12. EY-Tekki-assosiaatiosopimuksen 45 artiklaa, jossa määrätään sijoittautumista koskevista säännöistä, on tulkittava siten, että prostituutio kuuluu kyseisessä määräyksessä tarkoitetun itsenäisesti harjoitetun taloudellisen toiminnan alaan silloin kun osoitetaan, että palvelun tarjoaja harjoittaa sitä

- ilman minkäänlaista alisteisuussuhdetta kyseisen toiminnan valinnan ja työskentelyä ja palkkausta koskevien edellytysten osalta

- omalla vastuullaan

- sellaista vastiketta vastaan, joka maksetaan hänelle kokonaisuudessaan ja suoraan.

Kansallisen tuomioistuimen asiana on kussakin tapauksessa sille toimitetut todisteet huomioon ottaen tarkistaa, täyttyvätkö kyseiset edellytykset.

( ks. 71 kohta ja tuomiolauselman 5 kohta )